Broj: 711-I-971-M-52/20-07-11

Zagreb, 30. lipnja 2020.g.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Tatijane Vučetić, Aleksandre Jozić-Ileković i Davorina Ivanjeka kao članova Povjerenstva, na temelju članka 30. stavak 1. podstavka 2. Zakona o sprječavanju sukoba interesa („Narodne novine“ broj 26/11, 12/12, 126/12, 48/13, 57/15 i 98/19., u daljnjem tekstu: ZSSI), **na zahtjev dužnosnika Dražena Mršića, pomoćnika ravnatelja Hrvatskog zavoda za mirovinsko osiguranje do 18. kolovoza 2019.g.**, za davanjem mišljenja Povjerenstva**,** na 90. sjednici, održanoj 30. lipnja 2020.g., donosi sljedeću:

**ODLUKU**

**Na temelju članka 20. stavka 4. ZSSI-a, daje se suglasnost dužnosniku Draženu Mršiću, pomoćniku ravnatelja Hrvatskog zavoda za mirovinsko osiguranje do 18. kolovoza 2019.g., za moguće stupanje u radni odnos u trgovačkom društvu HRVATSKO MIROVINSKO INVESTICIJSKO DRUŠTVO d.o.o., na radnom mjestu koje nije upravljačko, odnosno na kojem ne obavlja poslove upravljanja navedenim subjektom, s obzirom da iz utvrđenih okolnosti poslovnih odnosa između Hrvatskog zavoda za mirovinsko osiguranje i trgovačkog društva HRVATSKO MIROVINSKO INVESTICIJSKO DRUŠTVO d.o.o., koji su nastali u vrijeme obnašanja dužnosti pomoćnika ravnatelja HZMO-a, ne proizlazi da postoji sukob interesa dužnosnika Dražena Mršića.**

Obrazloženje

Zahtjev za davanjem mišljenja Povjerenstva podnijeo je dužnosnik Dražen Mršić, pomoćnik ravnatelja Hrvatskog zavoda za mirovinsko osiguranje do 18. kolovoza 2019.g. U knjigama ulazne pošte zahtjev je zaprimljen pod poslovnim brojem 711-U-2217-M-52/20-01-2 dana 23. lipnja 2020.g., povodom kojeg se vodi predmet broj: M-52/20.

Uvidom u Registar dužnosnika, utvrđeno je da je dužnosnik Dražen Mršić obnašao dužnost pomoćnika ravnatelja Hrvatskog zavoda za mirovinsko osiguranje (u daljnjem tekstu: HZMO) u razdoblju od 13. prosinca 2017.g. do 18. kolovoza 2019.g. Člankom 3. stavkom 1. podstavkom 26. ZSSI-a propisano je da su ravnatelj i pomoćnici ravnatelja Hrvatskog zavoda za mirovinsko osiguranje dužnosnici u smislu navedenog Zakona. Stoga je i Dražen Mršić, povodom obnašanja navedene dužnosti, obvezan postupati sukladno odredbama ZSSI-a.

Člankom 6. stavkom 1. i stavkom 2. ZSSI-a propisano je da su dužnosnici dužni u slučaju dvojbe je li neko ponašanje u skladu s načelima javnih dužnosti zatražiti mišljenje Povjerenstva, koje je potom dužno dati obrazloženo mišljenje u roku od 15 dana od dana primitka zahtjeva. U slučaju da Povjerenstvo zatraži od podnositelja zahtjeva ili od nadležnog tijela javne vlasti dodatne podatke, rok za davanje mišljenja se produljuje.

Dužnosnik u zahtjevu navodi kako bi, slijedom tumačenja i uputa Povjerenstva, dopunio zamolbu za izdavanje mišljenje Povjerenstva o ne postojanju sukoba interesa, sukladno članku 20. stavku 4. ZSSI-a u vezi eventualnog zasnivanja radnog odnosa s pravnom osobom s kojim je HZMO bio u poslovnom odnosu kao osnivač i aktualni vlasnik, tj. trgovačkim društvom Hrvatsko mirovinsko investicijsko društvo d.o.o. za upravljanje alternativnim investicijskim fondovima. Navedeno društvo registrirano je od 12. studenog 1997.g. pri Trgovačkom sudu u Zagrebu pod brojem MBS 080181130, te djeluje na temelju odobrenja tadašnje Komisije za vrijednosne papire Republike Hrvatske od 10. ožujka 1998. broj UP/I-450-08/98-01/36, Ur.broj: 567-02/98-2. Od 25. srpnja 2014., na temelju rješenja Hrvatske agencije za nadzor financijskih usluga, Klasa: UP/I-451-04/14-05/12, URBROJ: 326-443-14-6. HMID d.o.o. je ovlašten osnivati i upravljati alternativnim investicijskim fondom. Temeljni kapital društva iznosi 5.000.000,00 kn (pet milijuna kuna). Jedini član Društva je Hrvatski zavod za mirovinsko osiguranje.

Dužnosnik ističe kako, kao pomoćnik ravnatelja za provedbu eu uredbi i međunarodnih ugovora ni ugovorno, statutarno ili kao punomoćnik, nikada nije bio u nikakvim upravljačkim ulogama ili odgovornostima ili donosio ikakve pa ni poslovne odluke glede ijednog pravnog subjekta u vlasništvu HZMO-a s kojima je zavod u poslovnim odnosima , apsolutno uključujući i one iz članka 4. stavak 3. navedenog zakona s bilo kojom tvrtkom u vlasništvu zavoda pa tako ni sa navedenim društvom za upravljanjem AIF om, za koji pretpostavlja da je u poslovnom odnosu s svojim osnivačem.

Dužnosnik navodi kako radno mjesto za koje bi se sukladno mišljenju Povjerenstva eventualno sklopio ugovor o radu nije radno mjesto s upravljačkim ovlastima /prokurist ili član uprave, etc / već radno mjesto izvršni direktor, voditelj odjela, savjetnik i slično.

Člankom 20. stavkom 1. ZSSI-a propisano je da dužnosnik u roku od jedne godine nakon prestanka dužnosti ne smije prihvatiti imenovanje ili izbor ili sklopiti ugovor kojim stupa u radni odnos kod pravne osobe koja je za vrijeme obnašanja mandata dužnosnika bila u poslovnom odnosu ili kad u trenutku imenovanja, izbora ili sklapanja ugovora iz svih okolnosti konkretnog slučaja jasno proizlazi da namjerava stupiti u poslovni odnos s tijelom u kojem je obnašao dužnost.

Stavkom 4. istog članka propisano je da u slučaju iz stavka 1. ovog članka Povjerenstvo može dužnosniku dati suglasnost na imenovanje, izbor ili sklapanje ugovora ukoliko iz okolnosti konkretnog slučaja proizlazi da ne postoji sukob interesa.

Člankom 20. stavkom 3. ZSSI-a propisano je da obveze koje za dužnosnika proizlaze iz članka 14. tog Zakona počinju danom stupanja na dužnost i traju dvanaest mjeseci od dana prestanka obnašanja dužnosti. Sukladno članku 14. stavku 1. ZSSI-a dužnosnici ne mogu biti članovi upravnih tijela i nadzornih odbora trgovačkih društava odnosno upravnih vijeća ustanova.

Uvidom u Sudski registar Trgovačkog suda u Zagrebu utvrđeno je da je pod MBS: 080181130 upisano trgovačko društvo HRVATSKO MIROVINSKO INVESTICIJSKO DRUŠTVO društvo s ograničenom odgovornošću za upravljanje alternativnim investicijskim fondovima (skraćeno HMID d.o.o.), OIB: 07229900031. Kao jedini osnivač/član društva upisan je Hrvatski zavod za mirovinsko osiguranje, dok je predmet poslovanja društva osnivanje alternativnih investicijskih fondova i upravljanje alternativnim investicijskim fondovima. Društvo ima predsjednika, zamjenika i još tri člana Nadzornog odbora, a kao osobe ovlaštene za zastupanje društva upisani su Darjan Dasen Radičević, član uprave, i Darko Horvatin, predsjednik uprave.

Povjerenstvo je povodom zahtjeva za davanjem mišljenja Povjerenstva zatražilo od HZMO-a i trgovačkog društva HMID d.o.o. očitovanja je li Hrvatski zavod za mirovinsko osiguranje, za vrijeme mandata dužnosnika Dražena Maršića, kao pomoćnika ravnatelja HZMO-a, stupalo u bilo koju vrstu poslovnih odnosa i/ili namjerava stupiti u poslovni odnos s trgovačkim društvom HMID d.o.o. Ukoliko je bilo poslovnih odnosa ili su isti planirani, zatražena je dostava svih pojedinosti poslovnih odnosa (o kojoj vrsti poslovnih odnosa je riječ, kada su isti sklopljeni, koja je ugovorena vrijednost istih, tko je i kada donio odluku o stupanju u poslovne odnose te posebice koja je bila uloga dužnosnika Dražena Mršića u istima.

Trgovačko društvo HMID d.o.o. je dana 25. lipnja 2020.g. dostavilo traženo očitovanje i dokumentaciju. U očitovanju se navodi kako je HMID d.o.o., u razdoblju od 13. prosinca 2017. do 18. kolovoza 2019. bilo dva puta u poslovnom odnosu sa Hrvatskim zavodom za mirovinsko osiguranje. Prvi put ulaganjem od 14. studenog 2018. u HMID PLUS otvoreni alternativni investicijski fond s privatnom ponudom, koji fond je osnovao i fondom upravlja HMID d.o.o. u skladu s odredbama Zakona o alternativnim investicijskim fondovima („Narodne novine“ broj 21/18. i 126/19., u daljnjem tekstu: ZAIF). Ovo ulaganje je obavljeno na temelju Odluke Upravnog vijeća Zavoda od 9. studenog 2018. o uplati dijela kumulirane dobiti HMID d.o.o. Sukladno ZAlF-u, ulaganja u fond HMID PLUS obavljaju se sukladno njegovim Pravilima. Fond je namijenjen profesionalnim i kvalificiranim ulagateljima, kako je to određeno Zakonom o tržištu kapitala i ZAlF-u i nije namijenjen malim ulagateljima. Drugi put je HMID d.o.o. bio kupac nekretnine - poslovnog prostora u vlasništvu HZMO-a u Zagrebu, Bakačeva 5, na temelju Ugovora o kupoprodaji od 25. veljače 2019., a koji je zaključen na temelju odluke Zavoda o odabiru ponude od 5. veljače 2019., a kojoj odluci je prethodio javni natječaj za prodaju iste nekretnine.

U prvom poslovnom odnosu, ulaganju u HMID PLUS, radilo se o istoj imovini Zavoda koja je dobila novi oblik. Naime, iz zadržane dobiti HMID d.o.o., koja se odlukom Skupštine, odnosno vlasnika HMID d.o.o., može isplatiti kao udio u dobiti (dividenda), izdvojen je dio za ulaganje u navedeni otvoreni alternativni investicijski fond HMID PLUS, kojim upravlja HMID d.o.o. sukladno ZAIF-u, a na temelju odobrenja Hrvatske agencije za nadzor financijskih usluga (dalje: HANFA).

U drugom poslovnom odnosu, kupnji nekretnine - poslovnog prostora, do njega je došlo na temelju javno objavljenog natječaja Zavoda od 18. prosinca 2018., na kojeg se HMID d.o.o. javio s ponudom sukladno određenim propozicijama.

Niti jedan poslovni odnos nije bio ugovor o javnoj nabavi, državnim potporama i drugim oblicima stjecanja sredstava od tijela javne vlasti i slično.

U prilogu očitovanja dostavljeni su: Rješenje HANFA-e od 17. listopada 2018. kojim se HMID d.o.o. odobrava osnivanje i upravljanje fondom HMID PLUS, Odluka Upravnog vijeća od 9. studenog 2018. o uplati dijela kumulirane zadržane dobiti Hrvatskog mirovinskog investicijskog društva d.o.o. radi izdavanja udjela Hrvatskog zavoda za mirovinsko osiguranje u HMID PLUS otvorenom alternativnom investicijskom fondu s privatnom ponudom, Zagreb, Bakačeva 5, Javni natječaj HZMO-a za prodaju nekretnine u Zagrebu, Bakačeva 5, od 18. prosinca 2018.g., Odluka HZMO-a o odabiru ponude od 22. veljače 2019.g. te Ugovor o kupoprodaji nekretnine u Zagrebu, Bakačeva 5, od 25. veljače 2019.g. Uvidom u dostavljenu dokumentaciju utvrđeno je kako dužnosnik Dražen Mršić nije sudjelovao u donošenju predmetnih Odluka o poslovnim odnosima.

Na traženje Povjerenstva, HZMO je dana 26. lipnja 2020.g. dostavio očitovanje s traženom dokumentacijom. U očitovanju se navodi kako je HZMO u predmetnom razdoblju bio dva puta u poslovnom odnosu s HMID-om: prvi puta na temelju Odluke Upravnog vijeća o uplati dijela kumulirane zadržane dobiti Hrvatskog mirovinskog investicijskog društva d.o.o. radi izdavanja udjela Hrvatskog zavoda za mirovinsko osiguranje u HMID PLUS otvorenom alternativnom investicijskom fondu s privatnom ponudom, Zagreb, Bakačeva 5, KLASA: 041-01/18-02/8, URBROJ: 341-99-01/01-18-11 od 9. studenoga 2018., Zavod je 14. studenog 2018. Izvršio ulaganje u Iznosu od 30.000.000,00 kn u HMID PLUS otvoreni alternativni investicijski fond s privatnom ponudom. Naime, HMID PLUS fond je osnovao i njime upravlja HMID d.o.o. u skladu s odredbama Zakona o alternativnim investicijskim fondovima. HMID d.o.o. je u vlasništvu Zavoda, a Upravno vijeće je, u skladu sa svojim ovlastima prema odredbama Statuta Zavoda (Narodne novine, broj 28/14,24/15 i 73/19) 14. studenog 2018. donijelo odluku da se dio dobiti HMID-a u iznosu od 30.000.000,00 kn vlasniku - Zavodu ne isplati u novčanom obliku, već da se izvrši uplata u Ime i za račun Zavoda u fond HMID PLUS.

Drugi poslovni odnos sklopljen je na temelju javnog natječaja od 18. prosinca 2018.g. za prodaju nekretnine - poslovnog prostora u vlasništvu Zavoda u Zagrebu, Bakačeva 5, donesena je odluka o odabiru ponude od 5. veljače 2019. na temelju koje je sklopljen Ugovor o kupoprodaji od 25. veljače 2019. sa HMID-om kao kupcem navedene nekretnine.

Dužnosnik Dražen Mršić je u razdoblju od 13. prosinca 2017. do 18. kolovoza 2019. obavljao poslove pomoćnika ravnatelja za provedbu uredbi Europske unije i međunarodnih ugovora o socijalnom osiguranju. Navedeni poslovi obavljaju se Sektoru za provedbu uredbi Europske unije i međunarodnih ugovora o socijalnom osiguranju koji je unutarnja ustrojstven jedinica Središnje službe Zavoda.

Prema Pravilniku o unutarnjem ustrojstvu Hrvatskog zavoda za mirovinsko osiguranje (KLASA:140- 01/14-07/6 od 30. srpnja 2014., od 29. lipnja 2015, od 20. srpnja 2017., od 29. prosinca 2017. i od 14. lipnja 2018.) koji se primjenjivao u razdoblju kada je Dražen Mršić obavljao poslove pomoćnika ravnatelja Zavoda, u Sektoru za provedbu uredbi Europske unije i međunarodnih ugovora o socijalnom osiguranju obavljali su se sljedeći poslovi: koordinacija rada i davanje uputa ustrojstvenim jedinicama Zavoda radi ujednačene primjene zakona i drugih propisa. Statuta i drugih općih akata Zavoda iz područja provedbe uredbi Europske unije i međunarodnih ugovora o socijalnom osiguranju; utvrđivanje i provedba politike razvoja i unaprjeđenja mirovinskog osiguranja predlaganjem potrebnih mjera nadležnom ministarstvu i iniciranje donošenja odgovarajućih propisa; predlaganje strateških ciljeva, utvrđivanje pokazatelja uspješnosti i rizika, nadziranje provedbe postavljenih ciljeva, izvješćivanje o realizaciji postavljenih ciljeva u provedbi uredbi Europske unije i međunarodnih ugovora o socijalnom osiguranju; koordinacija i nadzor u primjeni zakona. Statuta I drugih općih akata Zavoda te uredbi Europske unije za koordinaciju sustava socijalne sigurnosti i međunarodnih ugovora o socijalnom osiguranju te davanje tumačenja propisa i stručnih mišljenja; poslovi nadzora, kontrole i instruktaže područnih službi i područnih ureda iz područja rada Sektora; poslovi tijela za vezu primjenom uredbi Europske unije iz mirovinskog osiguranja, doplatka za djecu i određivanja zakonodavstva države članice Europske unije koje se primjenjuje na osiguranika te poslovi tijela za vezu u provedbi međunarodnih ugovora o socijalnom osiguranju; pružanje međunarodne pravne pomoći u provedbi uredbi Europske unije o koordinaciji sustava socijalne sigurnosti i međunarodnih ugovora o socijalnom osiguranju; poslovi usuglašavanja stajališta s nadležnim ustanovama drugih država članica na području doplatka za djecu i određivanja zakonodavstva države članice koje se primjenjuje na osiguranika te prema potrebi priprema takvih predmeta za nadležno ministarstvo; sudjelovanje u radu izaslanstava u međudržavnim pregovorima i pregovorima s inozemnim nositeljima socijalnog osiguranja u vezi s provedbom međunarodnih ugovora o socijalnom osiguranju i sklapanjem novih ugovora iz toga područja te sudjelovanje u izradi nacrta međunarodnih ugovora o socijalnom osiguranju I administrativnih sporazuma; sudjelovanje u sklapanju dopunskih sporazuma za provedbu uredbi Europske unije za koordinaciju sustava socijalne sigurnosti; sudjelovanje na tehničkim konzultacijama i u radu radnih tijela Administrativne komisije; rješavanje u drugom stupnju o pravima iz mirovinskog osiguranja, doplatka za djecu i o zakonodavstvu države članice koje se primjenjuje na osiguranika primjenom uredbi Europske unije; rješavanje u drugom stupnju o pravima iz mirovinskog osiguranja i doplatka za djecu primjenom međunarodnih ugovora o socijalnom osiguranju; rješavanje u drugom stupnju o prijenosu mirovinskih prava iz sustava obveznog mirovinskog osiguranja u Republici Hrvatskoj u sustav mirovinskog osiguranja Europske unije I prijenosu mirovinskih prava iz sustava mirovinskog osiguranja Europske unije u sustav obveznog mirovinskog osiguranja u Republici Hrvatskoj poslovi u vezi s upravnim sporovima (izrada odgovora na tužbu i zastupanje na Upravnom sudu u Zagrebu) posredovanje u predmetima u kojima se primjenjuju uredbe Europske unije i međunarodni ugovori o socijalnom osiguranju između tijela za vezu i nadležnih ustanova drugih država i područnih ustrojstvenih jedinica Zavoda izrada izvješća o primjeni međunarodnih ugovora o socijalnoj sigurnost\* u hrvatskom zakonodavstvu; suradnja s međunarodnim organizacijama i sudjelovanje u izradi njihovih publikacija; organizacija poslovnog sustava i sudjelovanje u uvođenju i održavanju informatičkih 1 drugih projekata u području rada Sektora; pružanje stručne pomoći osiguranicima.

Na temelju članka 45. Statuta Zavoda pomoćnik ravnatelja organizira, kontrolira i vodi poslove sektora kojim rukovodi i pruža stručnu pomoć ravnatelju u obavljanju poslova iz njegova djelokruga. Slijedom navedenoga, u očitovanju se izričito navodi kako dužnosnik Dražen Mršić nije sudjelovao u pripremi i provedbi poslovnih odnosa koji se navode u predmetnom očitovanju.

U prilogu očitovanja dostavljeni su:Odluka o uplati dijela kumulirane zadržane dobiti Hrvatskog mirovinskog investicijskog društva d.o.o. radi izdavanja udjela Hrvatskog zavoda za mirovinsko osiguranje u HMID PLUS otvorenom alternativnom investicijskom fondu s privatnom ponudom, Zagreb, Bakačeva 5, KLASA: 041-01/18- 02/8, URBROJ: 341-99-01/01-18-11 od 9. studenog 2018.g. te Ugovor o kupoprodaji nekretnine u Zagrebu, Bakačeva 5, od 25. veljače 2019.g.

Povjerenstvo utvrđuje kako je na 85. sjednici, održanoj 14. svibnja 2020.g, na zahtjev dužnosnika Dražena Mršića dalo mišljenje kako dužnosnik Dražen Mršić, na temelju članka 20. stavka 3. ZSSI-a u svezi s člankom 14. stavkom 1. ZSSI-a, ne može u razdoblju od 12 mjeseci od dana prestanka obnašanja dužnosti pomoćnika ravnatelja HZMO-a obavljati funkciju člana uprave ili nadzornog odbora bilo kojeg trgovačkog društva, odnosno u navedenom razdoblju ne može biti niti član upravnog vijeća one ustanove koja nije proglašena pravnom osobom od posebnog interesa za državu ili jedinicu lokalne odnosno područne (regionalne) samouprave, a ako je proglašena ustanovom od posebnog interesa nema pravo na naknadu za rad u upravnom vijeću, osim putnih i drugih opravdanih troškova te istovremeno može biti u najviše dva upravna vijeća takve ustanove. Ukoliko bi u razdoblju od 12 mjeseci od dana prestanka obnašanja dužnosti pomoćnika ravnatelja HZMO-a namjeravao zasnovati radni odnos u pravnoj osobi koja je bila u poslovnom odnosu s HZMO-om u razdoblju u kojem je obnašao tu dužnost, dužnosnik je dužan na temelju članka 20. stavka 4. ZSSI-a zatražiti suglasnost Povjerenstva.

U obrazloženju Mišljenja od 14. svibnja 2020.g. navodi se kako, obzirom na odredbu članka 14. stavka 1. ZSSI-a, koja na temelju članka 20. stavka 3. ZSSI-a dužnosnike obvezuje i u razdoblju od 12 mjeseci od dana prestanka obnašanja dužnosti pomoćnika ravnatelja HZMO-a, dužnosnik Dražen Mršić beziznimno ne može obavljati funkciju člana uprave ili nadzornog odbora bilo kojeg trgovačkog društva, neovisno o tome tko je imatelj udjela u istom društvu, odnosno u navedenom razdoblju ne može biti član upravnog vijeća one ustanove koja nije proglašena pravnom osobom od posebnog interesa za državu ili jedinicu lokalne odnosno područne (regionalne) samouprave, a ako je proglašena ustanovom od posebnog interesa nema pravo na naknadu za rad u upravnom vijeću, osim putnih i drugih opravdanih troškova te istovremeno može biti u najviše dva upravna vijeća takve ustanove.

S obzirom da iz predmetnog zahtjeva za davanjem mišljenja/suglasnosti Povjerenstva te dostavljene dokumentacije proizlazi kako je između tijela u kojem je dužnosnik obnašao dužnost i poslovnog subjekta u kojem namjerava zasnovati radni odnos bilo poslovnih odnosa, Povjerenstvo je iste cijenilo u smislu postoje li okolnosti konkretnog slučaja iz kojih proizlazi eventualni sukob interesa dužnosnika Dražena Mršića.

S obzirom da je dužnosnik Dražen Mršić u HZMO-u obavljao poslove pomoćnika ravnatelja za provedbu uredbi Europske unije i međunarodnih ugovora o socijalnom osiguranju, koji ne uključuju predmetne poslovne odnose, obzirom da se u trgovačkom društvu HMID d.o.o. namjerava zaposliti na radnom mjestu koje nema upravljačku funkciju u smislu članka 14. stavka 1. ZSSI-a te da iz dostavljenih očitovanja i dokumentacije proizlazi kako dužnosnik nije sudjelovao u pripremi i provedbi poslovnih odnosa između HZMO-a i trgovačkog društva HMID d.o.o. utvrđeno je kako iz predmetnih okolnosti ne proizlazi da postoji sukob interesa dužnosnika Dražena Mršića.

Sijedom navedenog, Povjerenstvo je donijelo Odluku kao što je navedeno u izreci ovog akta.

PREDSJEDNICA POVJERENSTVA

Nataša Novaković, dipl.iur.

Dostaviti:

1. Dužnosnik Dražen Mršić, elektroničkom dostavom

2. Objava na internetskoj stranici Povjerenstva

3. Pismohrana